沙圈

沙圈本來指若干用作練馬或賽馬嘅沙地，往往由欄杆包圍，後嚟嘅新意思有：

賽馬場嘅部份區域或附屬場地，多數唔係沙地；馬伕會喺入面牽馬散步，騎師亦會騎馬入內踱步，畀圍欄外嘅觀眾近近哋噉觀察下，判斷個別狀態，以決定賭注點落。
响1974年之前，南灣遊樂場有啲俗稱沙雞嘅妓女，會喺嗰道嘅沙地上面舖張毯，即場服侍港澳嫖客，於是「沙圈」一詞不踁而走……
逐漸多咗上一項嘅妓女，走去附近嘅葡京酒店打躉，形成聞名世界嘅葡京沙圈，運作至2015年被𢫏檔為止。
「沙圈」嘅用法越嚟越廣泛；喺香港，傳媒會將此起彼落，妓女聚集嚟兜生意嘅各處公家地方，以該詞稱之，選字有時係人肉沙圈；喺澳門，街坊又會用到沙圈街一詞。
自澳門威尼斯人响2007年開張起，路氹新沙圈就喺該處室內逐漸成形，响2010年轉移陣地至附近室外，活躍至今。

腳
家陣，「新沙圈」通常指「路氹新沙圈」，「舊沙圈」一般代表「葡京沙圈」。

馬圈